
NOJN: Udruga za ruralni razvoj Ravni Kotari

DOKUMENTACIJA ZA NADMETANJE 
(NOJN)

za nabavu Usluga izrade edukativne web platforme, AgroSTEM aplikacije, organiziranja AgroSTEM sajma, Usluga vanjskih stručnjaka za radionice i edukacije te izrade AgroSTEM priručnika unutar projekta „AgroSTEM” (UP.04.2.1.10.0021), iz Europskog socijalnog fonda u financijskom razdoblju 2014. – 2020.

Evidencijski broj nabave: Nabava 2
Zadar,  25.04. 2022.

Naručitelj Udruga za ruralni razvoj Ravni kotari, OIB: 35608424484, pokrenuo je postupak javnog nadmetanja za nabavu Usluga izrade edukativne web platforme, AgroSTEM aplikacije, organiziranja AgroSTEM sajma, Usluga vanjskih stručnjaka za radionice i edukacije te izrade AgroSTEM priručnika unutar projekta „AgroSTEM”. Primjenjuje se NOJN sukladno Ugovoru o dodjeli bespovratnih sredstava. 

Ovim putem pozivamo gospodarske subjekte na dostavu ponuda sukladno sljedećim uvjetima i zahtjevima koji predstavljaju osnovne elemente za izradu ponuda.

1. OPĆI PODACI 

1.1 Opći podaci o naručitelju (NOJN)

Udruga za ruralni razvoj Ravni kotari

Vukovarska 3D

23000 Zadar

OIB: 35608424484

Odgovorna osoba za dostavu ponuda: Vlado Rapan
Mrežna stranica:
www.udruga-ravni-kotari.hr/ 
1.2 Osoba ili služba zadužena za komunikaciju s Ponuditeljima
Osoba za kontakt u vezi predmeta nabave i tehničkih pitanja: 

Kontakt osoba: Dario Vištica
        

Telefon: 0915152514

        

Adresa elektroničke pošte: udrugazaruralnirazvojrk@gmail.com
Gospodarski subjekt može dostavljati zahtjeve za dodatnim informacijama u vezi s Dokumentacijom za nabavu najkasnije tijekom šestog dana prije isteka roka za dostavu ponuda na adresu elektroničke pošte iz ove točke. Ako zahtjev za dodatnim informacijama nije bio pravovremen, Naručitelj nije obvezan odgovoriti na isti. 

Naručitelj će objaviti pojašnjenje na www.strukturnifondovi.hr  bez otkrivanja identiteta gospodarskog subjekta najkasnije tijekom četvrtog dana prije isteka roka za dostavu ponuda. 

Ukoliko pojašnjenje iz bilo kojeg razloga nije objavljeno u roku, Naručitelj će produžiti rok za dostavu ponuda. Produljenje roka će biti razmjerno važnosti pojašnjenja, a najmanje za osam dana. Ako je važnost pojašnjenja u odnosu na pripremu valjanih ponuda zanemariva, Naručitelj neće produžiti rok.

1.3 Vrsta postupka

Javno nadmetanje

Postupak nabave s obveznom objavom na internetskoj adresi www.strukturnifondovi.hr.
Nabava se provodi temeljem Priloga 3 Pravila o provedbi postupaka nabava za neobveznike Zakona o javnoj nabavi, poziva na dostavu projektnih prijedloga za dodjelu bespovratnih sredstava za poziv Jačanje kapaciteta organizacija civilnoga društva za popularizaciju STEM-a,  referentna oznaka UP.04.2.1.10.0021,  koji je dostupan na internetskoj adresi www.strukturnifondovi.hr.
1.4 Popis gospodarskih subjekata s kojima je Naručitelj u sukobu interesa

· EXCELLENCE j.d.o.o. OIB:1004564717

· KON TAL j.d.o.o. OIB:0443250713
2 PODACI O PROJEKTU

Projekt „AgroSTEM“ otpočeo je 18. svibnja 2021. godine. Korisnik Udruga za ruralni razvoj Ravni kotari potpisala je Ugovor o dodjeli bespovratnih sredstava (UP.04.2.1.10.0021) za projekt koji se financira iz Europskog socijalnog fonda u financijskom razdoblju 2014. – 2020. Osim Udruge za ruralni razvoj Ravni kotari koja je prijavitelj, partneri na projektu su i Veleučilište „Marko Marulić“ u Kninu, Udruga za djecu, mlade i obitelj „Mali koraci“- Benkovac, Zajednica tehničke kulture Zadarske županije i Općina Zemunik Donji . 

Ured za udruge Vlade Republike Hrvatske kao Upravljačko tijelo u postupku odabira projekta u okviru otvorenog trajnog Poziva na dodjelu bespovratnih sredstava „Jačanje kapaciteta organizacija civilnoga društva za popularizaciju STEM-a”, Odlukom o financiranju dodijelilo je iznos od 1.833.056,40 HRK bespovratnih sredstava za projekt „AgroSTEM“. Bespovratna sredstva osigurana su iz Državnog proračuna Republike Hrvatske (15%) i iz Europskog socijalnog fonda (85%). Provedbom projekta osigurat će se jačanje kapaciteta organizacija civilnoga društva za aktivno uključivanje djece i mladih te opće populacije u popularizaciju STEM-a, unaprijediti će se kapaciteti organizacija civilnoga društva za provedbu programa u području popularizacije STEM-a. Također, unaprijediti će se suradnja organizacija civilnoga društva i odgojno-obrazovnih i visoko obrazovnih institucija u području popularizacije STEM-a, te će se povećati broj aktivnosti s ciljem popularizacije STEM-a u općoj populaciji s naglaskom na djecu i mlade.

Agencija za razvoj Zadarske županije ZADRA NOVA tehnička je pomoć tijekom provedbe projekta, s ciljem povećanja korištenja sredstava EU fondova u Zadarskoj županiji putem jačanja kapaciteta regionalnog koordinatora Agencije ZADRA NOVA te kontinuiranom podrškom javnopravnim tijelima u pripremi i provedbi projekata te jačanjem kapaciteta (potencijalnih) prijavitelja u pripremi i provedbi projekata.
2.1 Evidencijski broj nabave: 

Evidencijski broj nabave: Nabava 2
2.2 Procijenjena vrijednost predmeta nabave:

Ukupna procijenjena vrijednost nabave je 589.380,00 kuna bez PDV-a odnosno 736.725,00 kuna s PDV-om.

Procijenjena vrijednost nabave po grupama predmeta nabave je: 

· Grupa 1:     352.640,00 kuna bez PDV-a odnosno  440.800,00 kuna s PDV-om

· Grupa 2:     236.740,00 kuna bez PDV-a odnosno  295.925,00 kuna s PDV-om

2.3 Početak postupka nabave 

Postupak nabave započinje objavljivanjem Obavijesti o nadmetanju (dalje: OoN) i ove Dokumentacije za nadmetanje (dalje: DzN).na internetskoj stranici www.strukturnifondovi.hr 

Datum objave Dokumentacije za nadmetanje je: 25.04.2022.
2.4 Opis predmeta nabave ili grupa nabave    

Predmet nabave uključuje izradu edukativne web platforme, AgroSTEM aplikacije, organiziranje on-line AgroSTEM sajma, Uslugu vanjskih stručnjaka za radionice i edukacije te izradu AgroSTEM priručnika unutar projekta „AgroSTEM” financiranog iz Europskog socijalnog fonda, sukladno Troškovniku – Prilog 4. 
Predmet nabave je podijeljen na grupe nabave:
· Grupa 1:
· Izrada edukativne web platforme: Nabava uključuje izradu web platforme s edukativnim sadržajem. Sastajat će se od otvorenog i zatvorenog djela, na otvorenom djelu će se nalaziti sve informacije, pozivi na edukacije, prijavni obrasci za pristup zatvorenom djelu platforme. Zatvorenom djelu pristupat će registrirani korisnici koji su polaznici ili sudionici edukativnih radionica. 

· AgroSTEM aplikacija: izrada AgroSTEM aplikacije i postavljanje iste na web platformu

· organiziranje on-line AgroSTEM sajma
· Grupa 2: Radionica Osnove programiranja, Radionica programiranja, Radionica Digitalizacija kao pokretač ruralnog razvoja, Radionica Razvoj pedagoških vještina s ciljem popularizacije STEM-a, Radionica Korištenje brzih terenskih metoda i inovativnih alata u poljoprivredi te izrada AgroSTEM priručnika

Ponuditelj može ponuditi jednu ili više grupa predmeta nabave. U ponudi moraju biti ponuđene sve stavke na način kako je to definirano u troškovniku Prilog 4 i tehničkim specifikacijama Prilog 5. Ponuditelju koji preda ili sudjeluje u više ponuda, kao samostalni ponuditelj ili član zajednice ponuditelja, bit će odbijene sve njegove ponude, kao i ponude u kojima je član zajednice ponuditelja.
2.5 Opis grupa predmeta nabave: 

Grupa 1: a) Izrada edukativne web platforme, b) izrada AgroSTEM aplikacije i c) organiziranje on-line AgroSTEM sajma
· Izrada edukativne web platforme

· Ponuditelj se obvezuje izraditi „Edukativnu web platformu“ koja će sadržavati sve materijale s provedenih edukacija/radionica u okviru projekta „AgroSTEM“ te će služiti kao podloga za buduće edukacije i on-line događaje.

· Web platforma se mora sastojati od otvorenog i zatvorenog dijela.

· Na otvorenom dijelu će se nalaziti sve informacije, pozivi na edukacije, prijavni obrasci za pristup zatvorenom dijelu platforme. 

· Zatvorenom dijelu pristupat će registrirani korisnici koji su polaznici ili sudionici edukativnih radionica. 

· Zatvoreni dio platforme mora imati 4 glavne funkcionalnosti:

1. E-learning modul: modul mora omogućiti predavačima postavljanje prezentacija i ostalog edukativnog materijala na platformu. Putem ovog modula polaznici i sudionici edukacija trebaju moći pristupati pregledu svog sadržaja postavljenog od strane predavača ili administratora. 

2. Programming modul: putem ovog modula predavači ili administratori platforme trebaju moći kreirati programske zadatke u programskom jeziku Python  koje će polaznici putem interaktivnog sučelja moći rješavati. Predavači ili administratori će imati podatke o uspješno riješenim zadatcima za pojedinog polaznika.

3. Modul komunikacije: ovim modulom predavačima, administratorima mora biti omogućeno kreiranje profila sa osnovnim informacijama te mora biti omogućeno slanje poruka drugim korisnicima platforme. 

4. Online sajam modul: ovaj modul treba služit kao pripremni modul za održavanje online sajma koji je sastavni dio ove nabave. Korisnici putem ovog modula trebaju moći predstavljati proizvode lokalnih OPG-ova

· Na platformi mora biti omogućeno postavljanje AgroSTEM aplikacije s mogućnosti preuzimanja i postavljanja na početni ekran mobilnog uređaja.

· Tehničke specifikacije za edukativnu web platformu nalaze se u Prilogu 5.  Tehničke specifikacije čine sastavni dio ove Dokumentacije za nadmetanje. Zahtjevi definirani tehničkim specifikacijama predstavljaju minimalne tehničke karakteristike koje ponuđeni predmet nabave mora zadovoljiti te se iste ne smiju mijenjati od strane Ponuditelja. Ponuditelj OBAVEZNO POPUNJAVA «Ponuđene specifikacije» definirajući tehničke specifikacije ponuđenog predmeta nabave.
· Izrada AgroSTEM aplikacije

· Ponuditelj se obvezuje izraditi AgroSTEM aplikaciju.

· Aplikacija mora sadržavati:

1. On-line tržnicu proizvođača hrane (OPG-ova)

2. Smještajne jedinice ruralne sredine

3. Aktualne događaje u ruralnoj sredini

· Glavne funkcionalnosti AgroSTEM aplikacije:

· Sustav za prijavu i registraciju korisnika

· Interaktivna karta sa točkama interesa gdje se mogu nalaziti primjerice OPG-ovi

· Detaljan prikaz informacije neke točke interesa (Npr: klikom na pojedini OPG otvoriti će se stranica sa prikazom slika proizvoda, lokacijom, opisom, linkovima na društvene mreže i sl.).

· Mogućnost dodavanje nove točke interesa

· Mogućnost otvaranja navigacije prema odabranoj točki interesa

· Prikaz svih točki interesa i mogućnost njihovog sortiranja na temelju nekog parametra: proizvodi, lokacija i slično

· Aplikacija mora biti mobilna.

· Aplikacija mora biti dostupna na web edukativnoj platformi.

· Ponuditelj se također obvezuje na provedbu radionica izrade AgroSTEM aplikacije

· Broj radionica: 10  (Napomena: ponuditelj se obvezuje izraditi 10 PPT prezentacija za radionice)

· Trajanje radionice: 3 sata
· Ukupan broj sati radionica: 30 školskih sati
· Radionice se izvode dva puta mjesečno

· Sudionici: osnovnoškolci od 5.do 8. razreda, studenti  i predstavnici OPG-ova 

· Sudionici će sudjelovati na razvoju pojedinih dijelova aplikacije

· Tehničke specifikacije za aplikaciju nalaze se u Prilogu 5. Tehničke specifikacije čine sastavni dio ove Dokumentacije za nadmetanje. Zahtjevi definirani tehničkim specifikacijama predstavljaju minimalne tehničke karakteristike koje ponuđeni predmet nabave mora zadovoljiti te se iste ne smiju mijenjati od strane Ponuditelja. Ponuditelj OBAVEZNO POPUNJAVA «Ponuđene specifikacije» definirajući tehničke specifikacije ponuđenog predmeta nabave.
· Organiziranje AgroSTEM sajma

· ,,AgroSTEM" sajam će uključiti 20 djece osnovnoškolske dobi sa područja općine Zemunik i grada Benkovca kao i 10 studenata veleučilišta u Kninu koji će pod mentorstvom članova udruga uključenih u ovaj projekt i predstavnika veleučilišta Knin osmisliti i organizirati on-line sajam karakterističnih proizvoda za Ravne kotare i Dalmatinsku zagoru. 

· Prezentirat će se proizvodi minimalno 10 OPG-ova uključujući poljoprivredne proizvode i rukotvorine karakteristične za ruralne dalmatinske krajeve. U sklopu sajma će djeca i mladi, kao nosioci ruralnog razvoja, skupa s predstavnicima partnera osmisliti i provesti kampanju ,,STEM kao nova snaga ruralnog razvoja“. 

· Na sajmu će se izložiti i nabavljena oprema za modul ,,Korištenje brzih terenskih metoda i inovativnih alata u poljoprivredi“ kako bi se i tijekom sajma posjetitelje dodatno educiralo te samim time i populariziralo STEM područje poljoprivrede.

· AgroSTEM sajam je zamišljen kao interaktivni događaj gdje će se zainteresirana javnost moći informirati i postavljati pitanja o proizvodima i uslugama OPG-ova, a informacije će pružati djeca i mladi pod mentorstvom predstavnika OCD-a i vanjskog stručnjaka.

· Ponuditelj se obvezuje na organizaciju on line „AgroSTEM“ sajma što podrazumijeva sljedeće stavke:

· Fotografiranje i snimanje proizvoda na lokaciji OPG-ova

· Prikupljanje relevantnih informacija za svaki proizvod (opis proizvoda i cijena)

· Fotografiranje i snimanje lokacije OPG-ova

· Prikupljanje relevantnih informacija za svaki OPG (adresa, kontakt, zanimljivosti opg-a, lokacija i sl.)

· Obrada prikupljenih materijala

· Isporuka cjelovitog video materijala za AgroSTEM sajam

· Ponuditelj se obvezuje snimiti 10 radionica i izraditi video sadržaj radionica za on-line sajam.

· Ponuditelj se obvezuje izraditi 10 minutni video o sajmu. 

· AgroSTEM sajam će biti organiziran na „Edukativnoj web platformi“. 
Grupa 2: a) Radionica Osnove programiranja, b) Radionica programiranja, c) Radionica Digitalizacija kao pokretač ruralnog razvoja, d) Radionica Razvoj pedagoških vještina s ciljem popularizacije STEM-a, e) Radionica Korištenje brzih terenskih metoda i inovativnih alata u poljoprivredi te  f) izrada AgroSTEM priručnika.

a) Osnove programiranja 

Modul ,,Osnove programiranja" ima za cilj upoznati članove OCD-a sa osnovama programiranja na način da će steći znanja i vještine rada s programskim jezikom Python kako bi mogli popularizirati STEM medu djecom i mladima kao nositeljima ruralnog razvoja. 

Tehničke specifikacije:

· Ciljana skupina: članovi OCD-a 

· Mjesto izvođenja radionica: On-line

· Ponuditelj se obvezuje na osmišljavanje metodologije i izradu minimalno 10 PPT prezentacija (istraživanje literature; pisanje pripreme za radionicu, priprema prezentacije i zadataka za pripadnike ciljane skupine, priprema priloga prezentaciji koji će biti podloga za vježbe za individualni i grupni rad) za predstavnike organizacija civilnog društva.
· Potrebno je izraditi 3 metodološki različita modula prezentacija kojima će se predstavnicima OCD-ova omogućiti prenošenje stečenih znanja za tri različite skupine krajnjih korisnika:

1. modul (za djecu osnovnoškolske dobi od 5. do 8. razreda),

2. modul (za studente) i

3. modul (za predstavnike OPG-ova).
· Ponuditelj se obvezuje na provedbu radionica  „Osnove programiranja“ u programskom jeziku Pyhton za pripadnike OCD-a uključenih u projekt.

· Ponuditelj se obvezuje održati 10 radionica, svaka u trajanju od 4 školska sata.
· Ukupan broj sati: 40 sati
· Ponuditelj se također obvezuje na sudjelovanje u izradi i dizajnu online priručnika.
· Vremenska struktura realizacije sati radionica (tjedna, mjesečna) određivat će se i naknadno u ovisnosti o  organizacijskim i interesnim parametrima polaznika i predavača.

Izvršitelj se obvezuje da će radionicu održati programer s radnim iskustvom u poslovima programiranja, a Naručitelj može, ali nije dužan, 15 dana prije održavanja radionice od Izvršitelja zatražiti ime i prezime predavača i/ili dokaz o traženim kvalifikacijama (Izjava ili životopis ili drugi prikladni dokaz).
b) Radionica programiranja
Modul „Radionica programiranja“ sastoji se od upoznavanja polaznika (krajnjih korisnika) s programskim jezikom Python te uključuje rad na manjim programerskim/hardverskim projektima na temu ruralnog razvoja.

Tehničke specifikacije:

· Ciljana skupina: djeca osnovnoškolske dobi od 5. do 8. razreda, studenti i predstavnici OPG-a

· Ponuditelj se obvezuje na sudjelovanje u provedbi „Radionica programiranja“ s predstavnicima OCD-ova za 3 skupine krajnjih korisnika koje uključuju 20 osnovnoškolaca, 10 studenata i 10 predstavnika OPG-a.

· Predloženi broj sudionika: po potrebi - minimalan broj ukupno uključenih je 10 sudionika po radionici, osim za djecu osnovnoškolske dobi od 5-8 razreda gdje je minimalan broj ukupno uključenih 20 sudionika po radionici.

· Mjesto izvođenja radionica: On-line

· Broj radionica: 30 (svaka u trajanju od 4 školska sata) 

· Ukupan broj sati: 120 sati
· Sve radionice se moraju održati subotom jer bi tada krajnji korisnici (djeca, studenti i predstavnici OPG-ova) trebali biti slobodni. 

· Planirano je da se radionice održavaju online.

Izvršitelj se obvezuje da će na radionici sudjelovati programer s radnim iskustvom u poslovima programiranja, a koji ima završeno pedagoško-psihološko te metodičko-didaktičko obrazovanje za mogućnost rada s djecom osnovnoškolske dobi. Naručitelj može, ali nije dužan, 15 dana prije održavanja radionice od Izvršitelja zatražiti ime i prezime predavača i/ili dokaz o traženim kvalifikacijama (Izjava ili životopis ili drugi prikladni dokaz).
c) Digitalizacija kao pokretač ruralnog razvoja
Modul ,,Digitalizacija kao pokretač ruralnog razvoja" članove OCD- će upoznati s novitetima vezanim za digitalizaciju poslovanja, poput digitalnog marketinga, vještina digitalne obrade fotografije i videa, kao i novitetima vezanim za organizaciju online događaja poput sajmova i edukacija. 

Tehničke specifikacije:

· Ciljana skupina: članovi OCD-a 

· Mjesto izvođenja radionica: On-line

· Ponuditelj se obvezuje na osmišljavanje metodologije i izradu minimalno 15 PPT prezentacija (istraživanje literature, pisanje pripreme za radionicu, priprema prezentacija i zadataka za pripadnike ciljane skupine, priprema priloga prezentaciji koji će biti podloga za vježbe za individualni i grupni rad).

· Ponuditelj se obvezuje provesti radionice „Digitalizacija kao pokretač ruralnog razvoja“ (Napomena: nastavno gradivo obvezno uključuje teme iz digitalnog marketinga, obrade fotografija i videa te online organizacije događaja) za pripadnike OCD-a uključenih u projekt.

· Ponuditelj se obvezuje održati 15 radionica, svaka u trajanju od 2 školska sata. 

· Ukupan broj sati: 30 sati
· Ponuditelj se obvezuje na sudjelovanje u izradi i dizajnu online priručnika.

· Vremenska struktura realizacije sati radionica (tjedna, mjesečna) određivat će se i naknadno u ovisnosti o  organizacijskim i interesnim parametrima polaznika i predavača.

Izvršitelj se obvezuje da će radionicu održati predavač sa iskustvom iz područja digitalnog marketinga, obrade fotografija i videa te online organizacije događaja. Naručitelj može, ali nije dužan, 15 dana prije održavanja radionice od Izvršitelja zatražiti ime i prezime predavača i/ili dokaz o traženim kvalifikacijama (Izjava ili životopis ili drugi prikladni dokaz).
d) Razvoj pedagoških vještina s ciljem popularizacije STEM-a
Modul ,,Razvoj pedagoških vještina s ciljem popularizacije STEM-a" članove OCD-a će dodatno osposobiti za daljnju popularizaciju STEM-a u službi razvoja ruralnog kraja.

Tehničke specifikacije:

· Ciljana skupina: članovi OCD-a 

· Mjesto izvođenja radionica: On-line

· Ponuditelj se obvezuje na osmišljavanje programa i izradu minimalno 5 PPT prezentacija (istraživanje literature; pisanje pripreme za radionicu, priprema prezentacije i zadataka za pripadnike ciljane skupine, priprema priloga prezentaciji koji će biti podloga za vježbe za individualni i grupni rad )

· Ponuditelj se obvezuje na provedbu radionica „Razvoj pedagoških vještina s ciljem popularizacije STEM-a“ za pripadnike OCD-a uključenih u projekt.

· Ponuditelj se obvezuje održati 5 radionica, svaka u trajanju 2 školska sata. 

· Ukupan broj sati: 10 sati
· Vremenska struktura realizacije sati radionica (tjedna, mjesečna) određivat će se i naknadno u ovisnosti o organizacijskim i interesnim parametrima polaznika i predavača.

Izvršitelj se obvezuje da će radionicu održati predavač koji ima završen sveučilišni diplomski studij ili specijalistički diplomski stručni studij ili poslijediplomski specijalistički studij ili jednakovrijedno iz područja pedagogije. Naručitelj može, ali nije dužan, 15 dana prije održavanja radionice od Izvršitelja zatražiti ime i prezime predavača i/ili dokaz o traženim kvalifikacijama (Izjava ili životopis ili drugi prikladni dokaz).
e) Korištenje brzih terenskih metoda i inovativnih alata u poljoprivredi
Modul ,, Korištenje brzih terenskih metoda i inovativnih alata u poljoprivredi " će kroz 10 radionica educirati članove udruga uključenih u projekt AgroSTEM s ciljem popularizacije STEM-a u ruralnom razvoju. Radionice će služiti i svim ostalim članovima OCD-a koji će stečena znanja i vještine prenositi predstavnicima OPG-a sa svrhom unaprjeđenja njihove proizvodnje, osvještavanja važnosti uporabe inovativnih alata i brzih terenskih metoda u poljoprivredi, važnosti edukacije u području poljoprivredne struke te na koncu promociji studijskih programa iz područja poljoprivrede, ali i važnosti cjeloživotnog obrazovanja.

· Ciljana skupina: članovi OCD-a 

· Mjesto izvođenja radionica: On-line i terenska nastava u Kninu

· Ponuditelj se obvezuje na provedbu radionica i terenske nastave u sklopu modula „Korištenje brzih terenskih metoda i inovativnih alata u poljoprivredi“ za pripadnike OCD-a uključenih u projekt.

· Ponuditelj se obvezuje na osmišljavanje programa, izradu prezentacija (za svako predavanje u trajanju od 90 minuta izradit će se 30 – 45 slajdova, odnosno 10 PPT prezentacija za koje je potrebno proučiti velik broj znanstvenih članaka i literature).

· Ponuditelj se obvezuje na provedbu 10 radionica, svaka u trajanju od 2 školska sata.

· Ukupan broj sati (radionice): 20 sati
· Ponuditelj se obvezuje nakon radionica održati 10 radionica terenske nastave, svaka u trajanju od 1 školski sat.

· Ukupan broj sati (terenska nastava): 10 sati
· Ponuditelj se obvezuje za terensku nastavu koristiti opremu veleučilišta Marko Marulić iz Knina te mora biti upoznat s korištenjem iste opreme.
· Oprema za terensku nastavu uključuje: Penetrometar za određivanje dozrelosti voća, Automatska meteostanica, Mini uljara - uređaj za proizvodnju maslinovog ulja, Turbidimetar -  Prijenosni uređaj za mjerenje mutnoće  vina i mošta, Prijenosni denzitometar - Uređaj za mjerenje gustoće tekućina, Prijenosni pH metar, Titrator za određivanje ukupnih kiselina, Uređaj za mjerenje stabilnosti na tartarate, Uređaj za određivanje SO2, Refraktometar, Karbo dozer, Ljepljive ploče, Klopla za praćenje fitofagnih lepidoptera, Ploče za praćenje voćnih muha, Feromonski trap za praćenje haliomorpha halys i pH metar za tlo.
· Ukupan broj sati (radionice + terenska nastava): 30 sati
· Vremenska struktura realizacije sati radionica (tjedna, mjesečna) određivat će se  naknadno u ovisnosti o organizacijskim i interesnim parametrima polaznika i predavača.

Izvršitelj se obvezuje da će radionicu održati predavač koji ima završen sveučilišni diplomski studij ili specijalistički diplomski stručni studij ili poslijediplomski specijalistički studij ili jednakovrijedno iz područja biotehničkih znanosti. Naručitelj može, ali nije dužan, 15 dana prije održavanja radionice od Izvršitelja zatražiti ime i prezime predavača i/ili dokaz o traženim kvalifikacijama (Izjava ili životopis ili drugi prikladni dokaz).
f) Izrada AgroSTEM priručnika
· Ponuditelj se obvezuje na: 

· praćenje svih radionica/edukacija iz Grupe 2 (a,b,c,d, e),

· koordinaciju prikupljanja materijala i

· dogovor s prijaviteljem i partnerima o konačnoj grafičkoj verziji priručnika.

· Ponuditelj se obvezuje na izradu online priručnika, uključujući grafički dizajn i lekturu materijala. 

· Online priručnik će nastati nakon provedenih radionica. 

· Online priručnik AgroSTEM mora sadržavati sve edukativne materijale s održanih radionica/edukacija te mora biti dostupan na „edukativnoj web platformi“ svim zainteresiranima.

Izvršitelj se obvezuje da će radionicu održati predavač Stručnjak s važećim certifikatom ili završenim tečajem iz područja vizualnih komunikacija i grafičkog dizajna. Naručitelj može, ali nije dužan, 15 dana prije održavanja radionice od Izvršitelja zatražiti ime i prezime predavača i/ili dokaz o traženim kvalifikacijama (Izjava ili životopis ili drugi prikladni dokaz).

Usluge nabave se smatraju ispunjenima kada ih Izvršitelj u potpunosti obavi. Usluge moraju biti usklađene s važećim zakonima, propisima donesenim na temelju zakona, programskim pravilima i pravilima struke. Izvršitelj usluge obvezuje se isporučiti predmet nabave prema vremenskim okvirima propisanih Ugovorom.

3 MJESTO ISPORUKE PREDMETA NABAVE 
· Grupa 1 -  Mjesto izvršenja Usluge je on-line ili ured Ponuditelja/Naručitelja prema potrebi

· Grupa 2 –  Mjesto izvršenja Usluga je mjesto koje odredi Naručitelj, a na području Zadarske i Šibensko-kninske županije i/ili On-line. Naručitelj će, ukoliko je potrebno, osigurati radni prostor i potrebnu opremu za polaznike edukacija i radionica. Ovisno o tehničkoj specifikaciji dijela Grupe predmeta nabave, radionice će se održavati On-line i/ili uz fizičku prisutnost predavača i polaznika radionica.

4 ROK POČETKA I ZAVRŠETKA IZVRŠENJA UGOVORA 
· Grupa 1
a) Edukativna web platforma - Odabrani Ponuditelj će započeti s obavljanjem Usluge izrade edukativne web platforme danom sklapanja Ugovora. Krajnji rok izvršenja usluge je 31.07.2022. godine. 

b) AgroSTEM aplikacija - Odabrani Ponuditelj će započeti s obavljanjem Usluge izrade AgroSTEM aplikacije u studenom 2022. Krajnji rok za izradu aplikacije je ožujak 2023. godine. U istom vremenu, održat će se 10 radionica izrade aplikacije.
c) AgroSTEM sajam - Odabrani Ponuditelj će Uslugu organiziranja AgroSTEM sajma započeti u siječnju 2023. Rok trajanja provedbe ovog dijela Ugovora je najkasnije do travnja 2023. godine. Radionice u sklopu AgroSTEM sajma održat će se u vremenu od siječnja do travnja 2023. godine.  
· Grupa 2 

a) Osnove programiranja - Odabrani Ponuditelj će započeti s obavljanjem Usluge najkasnije u kolovozu 2022. godine. Krajnji rok izvršenja usluge je rujan  2022. godine. 

b) Radionice programiranja – Odabrani Ponuditelj će započeti s obavljanjem Usluge u rujnu 2022. godine za djecu osnovnoškolske dobi i predstavnike opg-ova, a za studente u listopadu 2022. godine. Krajnji rok izvršenja usluge je travanj 2023 godine. 

c) Digitalizacija kao pokretač ruralnog razvoja - Odabrani Ponuditelj će započeti s obavljanjem Usluge najkasnije u lipnju 2022. godine. Krajnji rok izvršenja usluge je srpanj 2022. godine. 

d) Razvoj pedagoških vještina s ciljem popularizacije STEM-a - Odabrani Ponuditelj će započeti s obavljanjem Usluge najkasnije u svibnju 2022. godine. Krajnji rok izvršenja usluge je lipanj 2022. godine. 

e) Korištenje brzih terenskih metoda i inovativnih alata u poljoprivredi - Odabrani Ponuditelj će započeti s obavljanjem Usluge u listopadu 2022.godine. Krajnji rok izvršenja usluge je studeni 2022. godine.
f) Izrada AgroSTEM priručnika - Odabrani Ponuditelj će započeti s obavljanjem Usluge u svibnju 2022. Krajnji rok izvršenja usluge je siječanj 2023. godine. 
Rok isporuke Usluga produžit će se:

a) u slučajevima u kojima je isporučitelj zbog više sile ili drugog događaja koji ima značenje promijenjenih okolnosti nastalih nakon izdavanja narudžbenice/potpisa ugovora, koje se nisu mogle predvidjeti, bio spriječen pravodobno isporučiti Uslugu.

b) zbog bilo kojeg kašnjenja kojeg je uzrokovao Naručitelj ili osobe za koje on odgovara.

5 ROK VALJANOSTI PONUDE
30 dana od dana isteka roka za dostavu ponuda. Rok valjanosti ponude mora biti naveden u ponudbenom listu koji je sastavni dio ove Dokumentacije za nadmetanje
6 VRSTA, SREDSTVO JAMSTVA I UVJETI JAMSTVA

Odabrani ponuditelj je dužan najkasnije u roku od 10 (deset) dana od potpisivanja Ugovora naručitelju predati jamstvo za uredno ispunjenje ugovora o nabavi za slučaj povrede ugovornih obveza i to u visini 10% (deset posto) vrijednosti ugovora bez PDV-a u obliku bjanko zadužnice. Bjanko zadužnica dostavlja se u Izvorniku koji ne smije biti ni na koji način oštećen (bušenjem, klamanjem i sl.). 

Bjanko zadužnica mora biti ovjerena od javnog bilježnika i popunjena u skladu s Pravilnikom o obliku i sadržaju bjanko zadužnice („Narodne novine“ br. 115/12, 82/17).

Jamstvo u obliku bjanko zadužnice mora glasiti na Naručitelja. U slučaju zajednice gospodarskih subjekata jamstvo može glasiti na jednog člana zajednice dok ostali članovi zajednice ponuditelja moraju biti navedeni kao jamci platci. Uz navedeno, svaki član zajednice ponuditelja može dostaviti zasebno jamstvo. Dostavljena jamstva u zbroju moraju iznositi najmanje propisanom iznosu jamstva za uredno ispunjenje ugovora. Trajanje jamstva ne smije biti kraće od roka valjanosti ponude. 

Jamstvo za uredno ispunjenje ugovora naplatit će se u slučaju povrede ugovornih obveza. 

U slučaju nedostavljanja jamstva za uredno ispunjenje ugovora za slučaj povrede ugovornih obveza u zadanom roku, Naručitelj će raskinuti ugovor o nabavi. U navedenom slučaju, Naručitelj može ponovno rangirati ponude te izvršiti provjeru, ne uzimajući u obzir ponudu prvotno odabranog ponuditelja, te na temelju kriterija za odabir ponude donijeti novu odluku o odabiru ili, ako postoje razlozi, poništiti postupak nabave.

Neiskorišteno jamstvo Naručitelj će vratiti Ugovaratelju nakon uspješno isporučenih roba, odnosno izvršenih usluga koje su predmet ugovora o nabavi.

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

-
u slučaju svake povrede ugovorne obveze od strane odabranog ponuditelja zbog koje Naručitelju nastane šteta i to u iznosu visine nastale štete s pripadajućim kamatama.

-
u slučaju neispunjenja ugovorne obveze od strane odabranog ponuditelja zbog razloga za koje je odgovoran odabrani ponuditelj kao i u slučaju raskida ugovora kojeg je uzrokovao odabrani ponuditelj, i to u punom iznosu jamstva.

-
u drugim slučajevima, radi naplate potraživanja koja Naručitelj ima prema odabranom ponuditelju u svezi s ugovorom o nabavi do visine iznosa koje Naručitelj potražuje.

Umjesto dostavljanja jamstva za uredno izvršenje ugovora u obliku bjanko zadužnice, odabrani ponuditelj je ovlašten uplatiti novčani polog u traženom iznosu visine jamstva na račun Naručitelja otvoren kod PBZ banke, IBAN: HR9723400091110700087. Pod svrhom plaćanja potrebno je navesti da se radi o jamstvu za uredno izvršenje ugovora i  navesti evidencijski broj nabave Nabava 2. Polog mora biti evidentiran na računu Naručitelja najkasnije u roku od 10 (deset) dana od potpisivanja Ugovora o nabavi.
7 OSNOVE ZA ISKLJUČENJE GOSPODARSKOG SUBJEKTA
7.1 Gospodarski subjekt i/ili podugovaratelj isključuje se iz postupka nabave:

-
ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupciji, prijevari, terorizmu, financiranju terorizma, pranju novca, dječjeg rada ili drugih oblika trgovanja ljudima,

-
ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;

7.2 Ponuditelj je dužan u svojoj ponudi priložiti dokumente zahtijevane ovom Dokumentacijom za nadmetanje, kojima se dokazuje gore navedeni razlozi za isključenje i to:

Izjavu Ponuditelja potpisanu od osobe ovlaštene za zastupanje gospodarskog subjekta, kojim potvrđuje da ne postoje razlozi za isključenje, odnosno da se gospodarski subjekt ne nalazi u jednoj od situacija navedenih iz točke 7.1. ove Dokumentacija za nadmetanje  (Prilog 2.)

U slučaju zajednice ponuditelja i/ili podugovaratelja svi moraju dokazati nepostojanje razloga za isključenje.

Svi dokazi i dokumenti određeni u točki 7. DzN-e mogu se osim u izvorniku ili ovjerenoj preslici dostaviti u neovjerenoj preslici. 
8 KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)
8.1 Uvjeti sposobnosti za obavljanje profesionalne djelatnosti
Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela čiji obrazac se nalazi u Prilogu 3. te su ga ponuditelji ovlašteni, ali ne i dužni koristiti
Dokumente tražene u točki 8.1 ove Dokumentacije za nadmetanje, ponuditelj može dostaviti u neovjerenoj preslici pri čemu se neovjerenom preslikom smatra i neovjereni ispis elektroničke isprave.

Naručitelj može radi provjere istinitosti podataka:

· Od ponuditelja zatražiti dostavu izvornika ili ovjerenih preslika tih dokumenata u primjerenom roku i/ili

· Obratiti se izdavatelju dokumenata ili nadležnim tijelima.

Ako je dokumentacija koju je ponuditelj trebao dostaviti nepotpuna, naručitelj može, poštujući načela jednakog tretmana i transparentnosti, zahtijevati od ponuditelja da dopune dokumentaciju u primjerenom roku ne kraćem od 5 dana. Ukoliko se utvrdi da je ponuditelj dostavio lažne podatke, Naručitelj će ga isključiti iz postupka nabave.

U slučaju zajednice ponuditelja svi članovi zajednice obvezni su pojedinačno dokazati svoju sposobnost iz točke 8.1 ove Dokumentacije za nadmetanje.

8.2 Tehnička i stručna sposobnost  i njihove minimalne razine

Ponuditelj mora dokazati da ima potrebne ljudske i tehničke resurse te iskustvo potrebno za izvršenje ugovora o nabavi na odgovarajućoj razini kvalitete za obje Grupe nabave.

8.2.1 GRUPA 1 - Podaci o angažiranim tehničkim stručnjacima

Ponuditelj je dužan dokazati da će tijekom pružanja usluge imati na raspolaganju stručnjake koji su adekvatno osposobljeni za izvršenje predmeta nabave, neovisno o tome pripadaju li oni gospodarskom subjektu ili ne. Osobe koje ponuditelj navede u ponudi kao tehničke stručnjake moraju zaista i sudjelovati kao tehnički stručnjaci u provedbi ugovora. 

Ukoliko ponuditelj nakon dodjele ugovora ne bude imao na raspolaganju tehničkog stručnjaka kojeg je naveo u ponudi, može odrediti neku drugu osobu, no ta druga osoba mora imati sve kvalifikacije, spremu, struku i iskustvo najmanje kako je zahtijevano u ovoj dokumentaciji o nabavi, o čemu je u obvezi prethodno obavijestiti Naručitelja i dobiti njihovu pismenu suglasnost.

Kao dokaz ispunjenja ovog uvjeta sposobnosti, Naručitelj može u bilo kojem trenutku tijekom postupka nabave zahtijevati od Ponuditelja da prije sklapanja ugovora dostavi potvrde o urednom izvršenju ugovora ili potvrde o urednom izvršenju od druge ugovorne strane. Naručitelj može izravno od druge ugovorne strane zatražiti provjeru istinitosti dostavljenih podataka i dokumenata.

Obrazovne i stručne kvalifikacije

Ponuditelj mora dokazati da će imati na raspolaganju minimalno niže navedene stručnjake koji su potrebni za izvršenje predmeta nabave:

· Stručnjak 1 -  Stručnjak s minimalno 1 godinom iskustva na poslovima izrade web-platformi
· Stručnjak 2 - Stručnjak s minimalno 1 godinom iskustva na poslovima izrade mobilnih aplikacija
Traženim dokazima stručnjaci dokazuju stručne kvalifikacije koje su minimalno potrebne za izvršenje traženih usluga te se time osigurava Naručitelju da izvršenje specifičnih ugovornih obveza neće biti dovedeno u pitanje, kao da će i realizacija kompletnog procesa biti na razini tražene kvalitete.

Pojedina osoba može biti nominirana kao ključni stručnjak za jednu i/ili više pozicija.

Kao dokaz ispunjenja uvjeta tehničke i stručne sposobnosti ponuditelj ispunjava i prilaže:

· Prilog 6. – Izjava o specifičnom iskustvu stručnjaka (ispunjava se za svakog stručnjaka posebno) 

Ponuditelj može dostaviti Izjavu i u drugom obliku, ukoliko ista sadrži sve potrebne podatke tražene Prilogom 6.
8.2.2 GRUPA 2 - Podaci o angažiranim tehničkim stručnjacima
Ponuditelj je dužan dokazati da će tijekom pružanja usluge imati na raspolaganju stručnjake koji su adekvatno osposobljeni za izvršenje predmeta nabave, neovisno o tome pripadaju li oni gospodarskom subjektu ili ne. Osobe koje ponuditelj navede u ponudi kao tehničke stručnjake moraju zaista i sudjelovati kao tehnički stručnjaci u provedbi ugovora. 

Ukoliko ponuditelj nakon dodjele ugovora ne bude imao na raspolaganju tehničkog stručnjaka kojeg je naveo u ponudi, može odrediti neku drugu osobu, no ta druga osoba mora imati sve kvalifikacije, spremu, struku i iskustvo najmanje kako je zahtijevano u ovoj dokumentaciji o nabavi, o čemu je u obvezi prethodno obavijestiti Naručitelja i dobiti njihovu pismenu suglasnost.

Kao dokaz ispunjenja ovog uvjeta sposobnosti, Naručitelj može u bilo kojem trenutku tijekom postupka nabave zahtijevati od Ponuditelja da prije sklapanja ugovora dostavi potvrde o urednom izvršenju ugovora ili potvrde o urednom izvršenju od druge ugovorne strane. Naručitelj može izravno od druge ugovorne strane zatražiti provjeru istinitosti dostavljenih podataka i dokumenata.

Obrazovne i stručne kvalifikacije

Ponuditelj mora dokazati da će imati na raspolaganju minimalno niže navedene stručnjake koji su potrebni za izvršenje predmeta nabave:

· Stručnjak 1  – minimalno 1 godina iskustva u održavanju radionica iz STEM područja

Traženim dokazima stručnjaci dokazuju obrazovne i stručne kvalifikacije koje su minimalno potrebne za izvršenje traženih usluga te se time osigurava Naručitelju da izvršenje specifičnih ugovornih obveza neće biti dovedeno u pitanje, kao da će i realizacija kompletnog procesa biti na razini tražene kvalitete.

Pojedina osoba može biti nominirana kao ključni stručnjak za jednu i/ili više pozicija.

Kao dokaz ispunjenja uvjeta tehničke i i stručne sposobnosti ponuditelj ispunjava i prilaže:

· Prilog 6. – Izjava o specifičnom iskustvu stručnjaka (ispunjava se za svakog stručnjaka posebno) 
Ponuditelj može dostaviti Izjavu i u drugom obliku, ukoliko ista sadrži sve potrebne podatke tražene Prilogom 6. 
8.3 Oslanjanje na sposobnost drugih subjekata

Gospodarski subjekt može se u postupku javne nabave radi dokazivanja ispunjavanja kriterija za odabir gospodarskog subjekta, a koji se odnose na tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.

Temeljem članka 273. stavka 2. ZJN 2016, gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.

Ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. 

Naručitelj je obvezan provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta (uvjete sposobnosti) te postoje li osnove za njihovo isključenje. 

Naručitelj će od gospodarskog subjekta zahtijevati da zamijeni subjekta na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

Način dokazivanja

U slučaju oslanjanja na sposobnost drugih subjekata Naručitelj može od ekonomski najpovoljnijeg ponuditelja zatražiti dostavu potpisane i ovjerene Izjave o stavljanju resursa na raspolaganje ili Ugovora/sporazuma o poslovnoj/tehničkoj suradnji iz kojega je vidljivo koji se resursi međusobno ustupaju. Izjava o stavljanju resursa na raspolaganje ili Ugovor/sporazum o poslovno/tehničkoj suradnji mora minimalno sadržavati: naziv i sjedište gospodarskog subjekta koji ustupa resurse te naziv i sjedište ponuditelja kojemu ustupa resurse, jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora, potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis i pečat ugovornih strana.

9 UPUTA O ISPRAVNOM NAČINU IZRADE PONUDE

9.1 Sadržaj ponude
1. Popunjen ponudbeni list (Prilog 1 ove Dokumentacije za nadmetanje); Dostaviti za svaku grupu posebno i naznačiti grupu za koju se dostavlja ponuda,  za grupu 1 i/ili za grupu 2

2. Izjavu o nepostojanju razloga isključenja (Prilog 2 ove Dokumentacije za nadmetanje)  za jednu ili više grupa (Ukoliko ponuditelj nudi više grupa, izjava se prilaže samo jednom). U slučaju zajednice ponuditelja, izjavu mora potpisati svaki član zajednice ponuditelja.
3. Izjavu o ispunjenju uvjeta profesionalne sposobnosti (Prilog 3 ove Dokumentacije za nadmetanje ili izvod iz sudskog registra) - Ukoliko ponuditelj nudi više grupa, izjava se prilaže samo jednom. U slučaju zajednice ponuditelja, izjavu mora potpisati svaki član zajednice ponuditelja.
4. Popunjeni Troškovnik (Prilog 4  ove Dokumentacije za nadmetanje). Za grupu 1 i/ili za grupu 2.
5. Popunjene Tehničke specifikacije (Prilog 5 ove Dokumentacije za nadmetanje). 
6. Izjavu o specifičnom iskustvu stručnjaka (Prilog 6).

9.2 Način izrade ponude
Ponuda se izrađuje na Ponudbenom listu – Prilog 1 te uključuje Izjavu o nepostojanju razloga isključenja - Prilog 2, Izjava o ispunjenju uvjeta profesionalne sposobnosti – Prilog 3, Troškovnik - Prilog 4  i Tehničke specifikacije - Prilog 5 te Izjavu o specifičnom iskustvu stručnjaka - Prilog 6 koje je potrebno dostaviti ispunjene i potpisane od strane ovlaštene osobe ponuditelja te ostala tražena dokumentacija iz ove Dokumentacije za nadmetanje.

Jezik ponude: Ponuda mora biti pripremljena i dostavljena na hrvatskom jeziku i latiničnom pismu.

9.3 Cijena ponude 
Cijena ponude iskazuje se za svaku grupu zasebno predmet nabave. Sve ponuđene cijene trebaju biti iskazane u kunama. Cijena ponude upisuje se brojkama sukladno Ponudbenom listu i Troškovniku. 
U cijenu ponude potrebno je uračunati sve troškove i popuste, bez PDV-a koji se iskazuje zasebno iza cijene ponude.

Ako ponuditelj nije u sustavu PDV-a ili je predmet nabave oslobođen PDV-a u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a , a mjesto predviđeno za upis iznosa PDV-a ostavlja se prazno.

Cijene stavki i cijena ponude su konačne i nepromjenjive za sve vrijeme trajanja ugovora.

Ako je ponuditelj izvan Republike Hrvatske ili ako ponuditelj nije obveznik PDV-a, na mjesto predviđeno za upis cijene ponude s PDV-om upisuje se isti iznos koji je upisan na mjestu predviđenom za upis cijene ponude bez PDV-a, a mjesto za upis iznosa PDV-a ostavlja se prazno.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ove Dokumentacije za nadmetanje.

9.4 Ostali uvjeti izrade ponude

Usluga se mora izvršiti u skladu s uvjetima izvršenja Usluge za svaku od grupa.

Ponuditelj je u Troškovniku dužan ponuditi, tj. upisati jediničnu cijenu za svaku stavku i ukupnu cijenu bez poreza na dodanu vrijednost (PDV-a). 

Pri izradi ponude ponuditelj se mora pridržavati zahtjeva i uvjeta iz ove Dokumentacije za nadmetanje ne smije mijenjati i nadopunjavati tekst. Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

Naručitelj zadržava pravo, prije donošenja odluke o odabiru, od najpovoljnijeg ponuditelja zatražiti dostavu izvornika ili ovjerenih preslika svih onih dokumenata (potvrde, isprave, izvodi, ovlaštenja i sl.) koji su u ponudi bili dostavljeni u neovjerenoj preslici, a koje izdaju nadležna tijela.
10 NAČIN DOSTAVE PONUDE

10.1 Ponuda se za svaku grupu zasebno u omotnici dostavlja  na adresu: 
Naručitelj (NOJN): Udruga za ruralni razvoj Ravni Kotari (n/r Vlado Rapan, predsjednik Udruge)
Adresa dostave ponude: Vukovarska 3D, 23 000 Zadar 
Evidencijski broj nabave: Nabava 2
Predmet nabave:  Nabava Usluga izrade edukativne web platforme, AgroSTEM aplikacije, organiziranja AgroSTEM sajma, Usluga vanjskih stručnjaka za radionice i edukacije te izrade AgroSTEM priručnika - projekt „AgroSTEM” (UP.04.2.1.10.0021)

Grupa nabave za koju se ponuda podnosi:   _________

Napomena: „NE OTVARAJ“
Na poleđini omotnice: Naziv i adresa ponuditelja
10.2 Ponuditelj zatvorenu omotnicu s ponudom predaje neposredno (osobno) ili poštanskom/kurirskom pošiljkom na adresu naručitelja i sam snosi rizik eventualnog gubitka odnosno nepravovremene dostave ponude. Ako omotnica nije označena u skladu sa zahtjevima iz ove Dokumentacije za nadmetanje, Naručitelj ne preuzima nikakvu odgovornost u slučaju gubitka ili preranog otvaranja ponude.

10.3 Ponude i  dokumentacija priložena uz ponude ne vraćaju se ponuditeljima.

10.4 Predmet nabave je podijeljen na grupe nabave. Ponuditelji mogu podnijeti ponudu za jednu i/ili obje grupe nabave. 
10.5 Alternativne ponude nisu dopuštene. 
10.6 Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.
10.7 Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

10.8 Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ove Dokumentacije za nadmetanje.

11 DATUM, VRIJEME I MJESTO DOSTAVE PONUDE

11.1 Rok za dostavu ponude  

Ponuda mora biti zaprimljena od strane Naručitelja, na adresi Naručitelja, najkasnije do 05.05.2022. u 10:00h sati po lokalnom vremenu.
Neće se održati javno otvaranje ponuda.
Ponuda pristigla nakon isteka roka za dostavu ponuda neće se otvarati, te će se kao zakašnjela ponuda vratiti ponuditelju koji ju je dostavio. Do isteka roka za dostavu ponuda ponuditelj može dostaviti izmjenu ili dopunu svoje ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava dostavlja se na isti način kao i ponuda s obveznom naznakom da se radi o odustajanju od ponude.

12 KRITERIJI ZA ODABIR PONUDE
Kriterij za odabir ponude je ekonomski najpovoljnija ponuda.

Ekonomski najpovoljnija ponuda je ona koja ostvari najveći broj bodova. Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Naručitelj će između prihvatljivih ponuda sposobnih ponuditelja odabrati ekonomski najpovoljniju ponudu na temelju sljedećih kriterija po Grupama nabave:

12.1 Grupa 1 – a) Izrada edukativne web platforme, b) AgroSTEM aplikacije i c) Organiziranje on-line AgroSTEM sajma

	KRITERIJI ZA ODABIR PONUDE
	Maksimalni relativni značaj


	Maksimalan broj bodova


	Jedinica mjere

	Cijena ponude s PDV-om (I)
	60%
	60
	HRK

	Specifično iskustvo Stručnjaka 1(II) 
	20%
	20

	Broj web-platformi koje je Stručnjak 1 izradio 

	Specifično iskustvo Stručnjaka 2 (III)
	20%
	20
	Broj mobilnih aplikacija koje je Stručnjak 2 izradio 

	Maksimalan broj bodova
	100%
	100
	I+II+III


Maksimalni broj bodova pojedine ponude je 100. Najpovoljniji je onaj ponuditelj koji će ostvariti ukupan najveći broj bodova prema navedenim kriterijima. U slučaju istog broja bodova najpovoljnijom će se smatrati ona ponuda koja je zaprimljena ranije.

Metodologija ocjene bodova koju će Naručitelj primijeniti je sljedeća:

I Cijena (maksimalno 60 bodova)

Ponudi s najnižom cijenom s PDV-om dodjeljuje se maksimalnih 60 bodova. Bodovi za pojedinačnu ponudu računaju se uz primjenu sljedeće formule, uz zaokruživanje rezultata na dvije decimale:





Bp = Cmin/Cp x 60
Bp = broj bodova ocjenjivane ponude 

Cmin = najniža cijena ponuđena u postupku nabave

Cp = cijena ocjenjivane ponude

U slučaju da se prilikom izračuna dobiju decimalni brojevi, Naručitelj će ukupni  dobiveni izračun zaokružiti na dvije decimale u skladu s pravilima o zaokruživanju decimalnih brojeva.

Sukladno članku 294. stavku 2. ZJN 2016, Naručitelj će u ovom postupku uspoređivati cijene ponuda s porezom na dodanu vrijednost.
II Specifično iskustvo Stručnjaka 1 (maksimalno 20 bodova)
Kao  nefinancijski kriterij određuje se specifično iskustvo stručnjaka 1 kako bi se osigurala uspješna i pravodobna provedba ugovora o pružanju usluga koje su predmet ove nabave.

Po ovom kriteriju može se dodijeliti najviše 20 bodova sukladno sljedećoj metodologiji:
	II Specifično iskustvo stručnjaka 1

	Kriterij
	Raspon
	Bodovi

	Broj web-platformi koje je Stručnjak 1 izradio
	0
	0

	
	1
	5

	
	2
	10

	
	3 - 4
	15

	
	5 i više
	20


II Specifično iskustvo Stručnjaka 2 (maksimalno 20 bodova)
Kao nefinancijski kriterij određuje se specifično iskustvo stručnjaka 2 kako bi se osigurala uspješna i pravodobna provedba ugovora o pružanju usluga koje su predmet ove nabave.
Po ovom kriteriju može se dodijeliti najviše 20 bodova sukladno sljedećoj metodologiji:

	III Specifično iskustvo stručnjaka 2

	Kriterij
	Raspon
	Bodovi

	Broj mobilnih aplikacija koje je Stručnjak 2 izradio
	0
	0

	
	1
	5

	
	2
	10

	
	3 - 4
	15

	
	5 i više
	20


Za dokazivanje specifičnog iskustva stručnjaka koje je predmet bodovanja, gospodarski subjekt u svojoj ponudi obvezno ispunjava Izjavu o specifičnom iskustvu stručnjaka (Prilog 6) 
12.2 Grupa 2: a) Radionica Osnove programiranja, b) Radionica programiranja, c) Radionica Digitalizacija kao pokretač ruralnog razvoja, d) Radionica Razvoj pedagoških vještina s ciljem popularizacije STEM-a, e) Radionica Korištenje brzih terenskih metoda i inovativnih alata u poljoprivredi te f) izrada AgroSTEM priručnika.

	KRITERIJI ZA ODABIR PONUDE
	Maksimalni relativni značaj


	Maksimalan broj bodova


	Jedinica mjere

	Specifično iskustvo Stručnjaka 1  (I)
	50%
	50


	Broj održanih radionica iz STEM područja

	Cijena ponude s PDV-om (C)


	50%


	50
	HRK

	Maksimalan broj bodova
	100%
	100
	I + C


Maksimalni broj bodova pojedine ponude je 100. Najpovoljniji je onaj ponuditelj koji će ostvariti ukupan najveći broj bodova prema navedenim kriterijima. U slučaju istog broja bodova najpovoljnijom će se smatrati ona ponuda koja je zaprimljena ranije.

Metodologija ocjene bodova koju će Naručitelj primijeniti je sljedeća:

I Cijena (maksimalno 50 bodova)

Ponudi s najnižom cijenom s PDV-om dodjeljuje se maksimalnih 50 bodova. Bodovi za pojedinačnu ponudu računaju se uz primjenu sljedeće formule, uz zaokruživanje rezultata na dvije decimale:





Bp = Cmin/Cp x 50

Bp = broj bodova ocjenjivane ponude 

Cmin = najniža cijena ponuđena u postupku nabave

Cp = cijena ocjenjivane ponude

II Specifično iskustvo Stručnjaka 1  (maksimalno 50 bodova)
Kao drugi kriterij određuje se specifično iskustvo stručnjaka kako bi se osigurala uspješna i pravodobna provedba ugovora o pružanju usluga koje su predmet ove nabave: 

a) Radionica Osnove programiranja, b) Radionica programiranja, c) Radionica Digitalizacija kao pokretač ruralnog razvoja, d) Radionica Razvoj pedagoških vještina s ciljem popularizacije STEM-a, e) Radionica Korištenje brzih terenskih metoda i inovativnih alata u poljoprivredi te f) Izrada AgroSTEM priručnika
Po ovom kriteriju može se dodijeliti najviše 50 bodova sukladno sljedećoj metodologiji:

	Specifično iskustvo stručnjaka 1

	Kriterij
	Raspon
	Bodovi

	Broj radionica iz STEM područja koje je održao Stručnjak 1
	0
	0

	
	1-2
	10

	
	3-4
	20

	
	5-6
	40

	
	7 i/ili više
	50


Za dokazivanje specifičnog iskustva stručnjaka koje je predmet bodovanja, gospodarski subjekt u svojoj ponudi obvezno ispunjava Izjavu o specifičnom iskustvu stručnjaka (Prilog 6) 
13 PREGLED I OCJENA PONUDA
13.1 Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz ove Dokumentacije za nadmetanje.

13.2 U postupku pregleda i ocjene ponuda Naručitelj vrši:

· provjeru formalne sukladnosti

· procjenu postojanja razloga isključenja i ispunjenja uvjeta kvalifikacije 

· procjenu tehničke i materijalne sukladnosti

· evaluaciju ponuda na temelju prethodno objavljenih kriterija za odabir 
14 POJAŠNJENJE I UPOTPUNJAVANJE

14.1 Ako podaci ili dokumentacija koju trebao podnijeti ponuditelj jesu ili se čine nepotpuni ili pogrešni ili ako nedostaju određeni dokumenti, NOJN može tijekom pregleda i ocjene ponuda zahtijevati od tih ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana.

14.2 Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude.

14.3 Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.
14.4 Postupanje NOJN-a vezano uz pojašnjenje i upotpunjavanje ponuda, odnosno zahtjevi i postupanje NOJN-a, moraju biti u skladu s načelima jednakog tretmana i transparentnosti.
15 ODLUKA O ODABIRU ILI PONIŠTENJU

15.1 Naručitelj (NOJN) je obvezan na temelju rezultata pregleda i ocjene ponuda odbiti:

· ponudu koja je stigla nakon roka za dostavu,

· ponudu koja je na drugom jeziku nego je navedeno u OoN i Dokumentaciji za nadmetanje na dostavu ponude

· ponudu ponuditelja koji nije dokazao uvjete kvalifikacije u skladu s ovom Dokumentacijom za nadmetanje ponudu koja nije cjelovita tj. ne sadrži sve elemente navedene u članku 5.1. ovog dokumenta, koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti

· ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,

· ponudu koja je suprotna odredbama ove Dokumentacije za nadmetanje,

· ponudu u kojoj cijena nije iskazana u apsolutnom iznosu,

· ponudu u kojoj pojašnjenjem ili upotpunjavanjem sukladno ovoj Dokumentaciji za nadmetanje nije uklonjena pogreška, nedostatak ili nejasnoća,

· ponudu koja ne ispunjava obvezne tehničke specifikacije određene u ovoj Dokumentaciji za nadmetanje,

· ponudu za koju ponuditelj nije pisanim putem prihvatio ispravak računske pogreške,

· ponude ponuditelja koji je dostavio dvije ili više ponuda u kojima je ponuditelj i/ili član zajednice ponuditelja,

· ponudu koja sadrži štetne odredbe.
15.2  Naručitelj (NOJN) može na temelju rezultata pregleda i ocjene ponuda odbiti:

· ponudu čija je cijena veća od procijenjene vrijednosti nabave 

15.3 NOJN Donosi odluku o odabiru najbolje ponude koja će minimalno sadržavati naziv i adresu odabranog ponuditelja, ukupnu vrijednost odabrane ponude, s i bez PDV-a te datum donošenja i potpis odgovorne osobe.
15.4 Ukoliko su od pojedinih potencijalnih Ponuditelja tražena dodatna pojašnjenja ili upotpunjavanja ponuda, rok za donošenje odluke o odabiru iznosi pet (5) kalendarskih dana od dana isteka roka za dostavu traženih dodatnih pojašnjenja ili upotpunjavanja dokumenata.
15.5 NOJN će poništiti postupak nabave ako:

a) postanu poznate okolnosti zbog kojih ne bi došlo do pokretanja postupka nabave, da su bile poznate prije, 

b) postanu poznate okolnosti zbog kojih bi došlo do sadržajno bitno drukčijih OoN ili DzN, da su bile poznate prije, 

c) nije pristigla nijedna ponuda, 

d) nakon isključenja ponuditelja ili odbijanja ponuda ne preostane nijedna valjana ponuda
, 

e) je cijena najpovoljnije ponude veća od procijenjene vrijednosti nabave, osim ako NOJN ima ili će imati osigurana sredstva.

15.6 NOJN može poništiti postupak nabave ako:

· je cijena najpovoljnije ponude veća od osiguranih sredstava za nabavu;
15.7 Kada postoje razlozi za poništenje, NOJN poništava postupak nabave za cjelokupan predmet nabave ili za pojedinu grupu predmeta nabave u slučaju da je bilo predviđeno takvo podnošenje ponuda te ukoliko je primjenjivo. 

Odluka o poništenju postupka nabave može sadržavati: 

- naziv i sjedište NOJN-a,

- navod razloga poništenja postupka nabave ili grupe predmeta nabave, 

- datum i potpis osobe ovlaštene za zastupanje NOJN-a. 

15.8 NOJN objavljuje Odluku o odabiru i ukupnoj vrijednosti odabrane ponude ili Odluku o poništenju postupka nabave na www.strukturnifondovi.hr. 
15.9 NOJN nakon provedenog postupka pregleda i ocjene ponuda na dokaziv način dostavlja 

Obavijest o isključenju/odbijanju ponude onom ponuditelju na kojeg se odnosi. 

Obavijest o isključenju/odbijanju ponude može sadržavati: 

· naziv i sjedište NOJN-a, 

· naziv i adresu ponuditelja koji se odbija, 

· razloge isključenja ponuditelja/odbijanja ponude.

16 UVJETI PLAĆANJA
16.1 Odabrani ponuditelj je obvezan izvršiti predmet nabave sukladno uvjetima ove Dokumentacije za nadmetanje. 
16.2 S odabranim ponuditeljem ili ponuditeljima sklapa se ugovor, a plaćanje se obavlja jednokratno, odnosno po isporuci Usluge, temeljem dostavljenog izvješća (otpremnice) o obavljenoj Usluzi i uredno ispostavljenog računa u roku od trideset (30) dana od dana dostave računa, na IBAN ponusditelja.
16.3 Račun treba glasiti na Udrugu za ruralni razvoj Ravni kotari, Vukovarska 3D, 23 000 Zadar, s naznakom nabave, ali ovisno o Grupi ili Grupama nabave:

· GRUPA 1: 

„Račun za predmet nabave: Usluga izrade edukativne web platforme, AgroSTEM aplikacije i organiziranja AgroSTEM sajma, unutar projekta AgroSTEM”

i/ili

· GRUPA 2:

„Račun za predmet nabave: Usluge vanjskih stručnjaka za radionice i edukacije te izrade AgroSTEM priručnika unutar projekta AgroSTEM”
16.4 Svaki izdani račun mora sadržavati sljedeće informacije (kod podataka o naručitelju):

· ESF 

· Projekt „AgroSTEM“
16.5 U napomeni na kraju (podnožju) računa mora stajati:
· Projekt „AgroSTEM” (UP.04.2.1.10.0021), financiran  iz Europskog socijalnog fonda 2014. – 2020. (Evidencijski broj nabave: Nabava 2)

17 OSTALE ODREDBE

Ugovor o nabavi usluga će biti sačinjen sukladno uvjetima iz ovog ove Dokumentacije za nadmetanje i ponude odabranog ponuditelja. 

Odabrani Ponuditelj je u obvezi isporučiti predmet nabave sukladno kvaliteti, karakteristikama, cijeni i količini navedenim u ponudi i uvjetima iz ove Dokumentacije za nadmetanje, koji svi čine sastavni dio Ugovora o javnoj nabavi.

Ugovor o nabavi mora biti u skladu s uvjetima određenima u ovoj Dokumentaciji za nadmetanje na dostavu ponude i odabranom ponudom. 

Ugovorne strane izvršavaju ugovor o nabavi u skladu s uvjetima određenima u ovoj Dokumentaciji za nadmetanje i odabranom ponudom.

PRILOZI: 

1) Ponudbeni list (Prilog I)

2) Izjava o nepostojanju razloga isključenja (Prilog II)

3) Izjava o ispunjenju uvjeta profesionalne sposobnosti (Prilog III)

4) Troškovnik (Prilog IV)

5) Tehničke specifikacije (Prilog V)

6) Izjava o specifičnom iskustvu stručnjaka (Prilog VI)

Povjerenstvo za nabavu
� Valjana ponuda je svaka ponuda koju je pravodobno podnio ponuditelj koji nije isključen iz postupka nabave i ispunjava uvjete sposobnosti te koja nije nepravilna, neprihvatljiva ili neprikladna. 

Projekt je sufinancirala Europska unija iz Europskog socijalnog fonda.

